Sondaj Kidibot: Tu cu ce fel de om inspirațional ai dori să se vadă copilul tău?

Tu cu ce fel de om inspirațional ai dori să se vadă copilul tău? Un CEO? Un ambasador? Un om de cultură? Un om de știință? Cu cineva de la NASA? Un artist? Un alt copil inspirațional? Un antreprenor de succes?

Votează aici

Explicație:

Am vorbit cu mii de oameni de succes din lume.

Cu peste 130 am avut și interviuri video începând din 2007 (link).

Am făcut sute de evenimente pentru copii cu invitați oameni inspiraționali offline (înainte de pandemie) și online.

Știți ce am observat interesant?

Majoritatea spuneau că atunci când erau mici au avut o întâlnire care le-a schimbat viața în bine. O întâlnire “providențială”. O persoană care a avut un impact major asupra dezvoltării lor ulterioare. Un punct de inflexiune în viață.

Și o scurtă întâlnire are un impact uriaș asupra destinului unui om.

Întotdeauna, prin acțiunile noastre ONG-istice, la Kidibot am încercat să aducem copiilor din România o șansă în plus în viață.

Și cum avem acces la majoritatea oamenilor faini din țara asta (și nu numai), acum ai șansa să ne spui… tu ce preferi?

Acum câțiva ani am întrebat câteva zeci de mii de copii (studiu la nivel național) dacă ar putea să aleagă de pe toată planeta asta, de 7.8 miliarde, ORICE persoană cu care să se vadă, să vorbească, pe cine ar alege. Oricare. Putea să fie președintele Americii sau laureați ai premiilor Nobel.

Știți ce au raspuns?

Majoritatea nu au putut să dea un răspuns. Oarecum de înțeles. Din cei care au răspuns, majoritatea au indicat niște anti-modele. M-am infiorat. Pentru că acei copii pleacă cu un handicap uriaș în viață, handicap dat de anturaj, de presiunea socială negativă, de lipsa de șansă.

Toți copiii au un potențial IMENS. Foarte puțini îl ating. Mă doare sufletul să vad că se irosesc milioane de vieți în mediocritate și de aceea, la Kidibot oferim o rază de speranță.

Copiii au nevoie de MOTIVAȚIE INTRINSECĂ.

Acum ai șansa să ne spui ce dorești pentru juniorii tăi.

Împreună cu tine și alți oameni minunați ca tine putem să dăm copiilor o șansă.

Și cine știe, când juniorul tău se va face mare, va fi de succes și îi va fi luat un interviu, poate o să-și amintească un anumit moment din copilărie care l-a marcat. Un eveniment facilitat de părintele sau dascălul său.

Îți mulțumim